මෙම සිද්ධියෙන් පසු සුනිල් ව්‍යාපාරිකයා බිය වූ අතර ගෝලයින්ට පහර දී පොලිසියට භාරදීම සම්බන්ධයෙන් උරණ වී සිටින ඌරුජුවා තමන්ගෙන් කොයි මොහොතේ හෝ පලිගනු ඇති බවට සැකකර ඔහු දරුවන් සමඟ නිවසින් ගොස් වෙනත් ස්ථානයක සැඟවීමට තීරණය කළේය. සුනිල් ව්‍යාපාරිකයා සිතූ ලෙසින්ම ඌරුජුවාගේ ගෝලයින් 8 දෙනෙක් පමණ එදින රාත්‍රියේ යතුරුපැදි 4කින් ව්‍යාපාරිකයාගේ හේන්පිට පාරේ පිහිටි සුවිසල් නිවසට පැමිණියහ. ඒ වනවිටත් ව්‍යාපාරිකයා දරුවන්ද සමඟ නිවස අතහැර පැනගොස් තිබුණි. ඌරුජුවාගේ ගෝලයන් කොයි මොහොතක හෝ කප්පම් ඉල්ලා වැලිතොටුපොළට පැමිණෙන බවට සුනිල් මුදලාලි දැන සිටියේය. වැලි තොටුපොළේ පිරිස කප්පම්කරුවන්ට පහර දී පන්නා දැමීමට සුදානමින් සිටියහ. එදින සුනිල් මුදලාලි සොයාගෙන වැලිතොටුපොළට පැමිණි කප්පම්කරුවන් දෙදෙනා ඌරුජුවාගේ ගෝලයින් දෙදෙනෙකු බවට වැලිතොටුපොළේ සිටි පිරිස හඳුනාගන්නා අතර පසුව ඔවුන් සියලු දෙනා එක්ව මෙම සැකකරුවන්ට පහර දී තිබුණි.
ඌරුජුවාගේ ගෝලයින් කී දෙනෙක් ව්‍යාපාරිකයාගෙන් පලිගැනීමට පැමිණියේද
8